Az autó akkumulátora látja el árammal az autó teljes elektromos hálózatát, ha a töltése 35% alá esik, az autó nehezen vagy el sem indul. Élettartama több tényezőtől is függ, ilyenek a típus, a minőség, az autó tartásának helye, ill. használatának rendszeressége. A savas autó akkumulátorok legjobb esetben öt évet bírnak, kevesebbet, ha szabadban parkol az autó. A hideg környezet jobban igénybe veszi az autó akkumulátorát ezért a hideg téli napok előtt érdemes szakemberrel ellenőriztetni. Ha gyengén forog reggel az indítómotor, ha néhány napos állás után nehezen indul az autója, akkor az akkumulátor feltöltése már kevésbé tartós megoldás. Ilyenkor bizony elérkezett a csere ideje.